CELEX: 62018CN0492
Language: da
Date: 2018-07-27 00:00:00
Title: Sag C-492/18: Anmodning om præjudiciel afgørelse indgivet af Rechtbank Amsterdam (Nederlandene) den 27. juli 2018 — Openbaar Ministerie mod TC

22.10.2018   
            
            
               DA
            
            
               Den Europæiske Unions Tidende
            
            
               C 381/7
            
         
      Anmodning om præjudiciel afgørelse indgivet af Rechtbank Amsterdam (Nederlandene) den 27. juli 2018 — Openbaar Ministerie mod TC
      (Sag C-492/18)
      (2018/C 381/09)
      Processprog: nederlandsk
      
         Den forelæggende ret
      
      Rechtbank Amsterdam
      
         Parter i hovedsagen
      
      
         Sagsøger: Openbaar Ministerie
      
         Sagsøgt: TC
      
         Præjudicielle spørgsmål
      
      Såfremt
      
                  —
               
               
                  den fuldbyrdende medlemsstat har gennemført artikel 17 i rammeafgørelse 2002/584/RIA (1) på en sådan måde, at varetægtsfængslingen i udleveringsøjemed af den eftersøgte person altid skal suspenderes, når fristen på 90 dage for at træffe endelig afgørelse om fuldbyrdelse af den europæiske arrestordre overskrides, og
               
            
                  —
               
               
                  de judicielle myndigheder i denne medlemsstat har fortolket national ret således, at fristen for at træffe afgørelse udsættes, når den fuldbyrdende judicielle myndighed har besluttet at stille et præjudicielt spørgsmål til Domstolen eller at afvente besvarelsen af et præjudicielt spørgsmål stillet af en anden fuldbyrdende judiciel myndighed eller at udsætte afgørelsen om overgivelse på grund af en reel fare for umenneskelige eller nedværdigende fængselsforhold i den fuldbyrdende medlemsstat,
               
            er fortsat varetægtsfængsling af den eftersøgte på grund af flugtfare, når denne fængsling har varet mere end 90 dage efter anholdelsen af den eftersøgte person, da i strid med artikel 6 i Den Europæiske Unions charter om grundlæggende rettigheder?
      
         (1)  Rådets rammeafgørelse af 13.6.2002 om den europæiske arrestordre og om procedurerne for overgivelse mellem medlemsstaterne — Erklæringer fra en række medlemsstater i forbindelse med rammeafgørelsens vedtagelse (EFT L 190, s. 1).